Kogenud kauplejad ja ka investeerijad teavad stop-loss'ide kasutamise olulisust. Idee on teisisõnu fikseerida maksimaalne aktsepteeritav kahjum (näiteks 1%) ja selle realiseerumisel positsioon sulgeda. Seega on tegu riskijuhtimise meetodiga, mis teoreetiliselt peaks vältima suurte kahjumite teket ja seeläbi parandama investeerimisportfelli keskmist oodatavat tootlust. Matemaatilisi kontseptsioone appi võttes peaks tootluste jaotus (distribution) muutuma sümmeetrilisest ebasümmeetriliseks - jaotuskõver peaks negatiivsete tootluste poolel olema stop-loss limiidi läheduses niiöelda lõigatud (vt. alltoodud joonist).